Sunday Igboho

Sunday Adeniyi Adeyemo, onye a mara nke ọma dị ka Sunday Igboho (amụrụ n'abalị iri n'ọnwa Ọktoba afo 1972) bụ onye na-eme ihe gbasara mkpebi onwe onye, nke a maara maka nkwuchite-ọnụ ya maka Mba Yoruba nọọrọ onwe ya, yana Onye ọrụ ebere. Onye a na-akpọ aha obodo ya, ọ ghọrọ onye ama ama mgbe ọ rụchara ọrụ na nsogbu obodo Modakeke na Ife na-afo 1997, ebe ọ keere òkè dị ukwuu.

Ọ bụ onye isi oche nke Adeson International Business Concept Ltd. Aha echiri ya, Akoni Oodua nke ala Yoruba, aghọwo nke a ma ama n'afọ ndị na-adịbeghị anya.

O nwetara nlebara anya mgbasa ozi mmekọrịta na onwa Jenụwarị 2021 mgbe o nyere Ndị na-azụ atụrụ Fulani na Ibarapa iwu ka ha hapụ ala ahụ mgbe e gbusịrị Dr. Aborode ma mee otu ihe ahụ.

Ọ na-eme ngagharị iwe maka nnwere onwe nke South West ugbu a.

N'ọnwa Ọktoba 2023, a tọhapụrụ Sunday Igboho na Benin ebe e jidere ya mgbe ọ gbapụrụ n'aka ndị uwe ojii na Naịjirịa n'afọ 2021.

 Ndụ na nkwado mba Yoruba 
A mụrụ Sunday na Igboho, obodo ochie Oyo, nke Oke ogun na Oyo Steeti. Nna ya bughariri ezinụlọ ya na Modakeke di na Osun steeti, ebe o tolitere. Ọ malitere dị ka onye na-arụzi ọgba tum tum wee banye n'ụgbọ ala ebe ọ na-ere ụgbọala ma nwee ike ịmalite azụmahịa Adeson ya ugbu a.

Ọ nwetara nlebara anya mba ụwa mgbe ọ rụchara ọrụ na agha Modakeke / Ife n'etiti afọ 1997 na 1998, ebe ọ bụ onye nkwupụta nyere ndị Modakeke. Mgbe nke ahụ gasịrị, ọ kwagara Ibadan ebe ọ zutere onye bụbu Gọvanọ steeti Oyo, Lam Adesina site na nzọụkwụ obi ike ya, mgbe ọ na-anwa ịgbachitere ikike nke ndị mmadụ na ọdụ mmanụ ụgbọala.  Ọ gakwara n'ihu soro onye bụbu Gọvanọ, Rasheed Ladoja rụọ ọrụ ma ghọrọ otu n'ime ndị enyemaka ya a tụkwasịrị obi.

Dị ka Akoni Oodua nke Yorubaland, a maara ya maka onye na alụ ọgụ maka ikike nke ndị Yoruba  nakwa ịkwado mba Oduduwa. 

N'abalị iri na abụọ n'ọnwa Ọktoba n'afọ 2024, Igboho tinyere akwụkwọ mkpesa n'aka praịm minista UK Keir Starmer, na-agba ya ume ka ọ tụlee mbọ, mba Yoruba na-ichọ ìhè nnwere onwe. E tinyere akwụkwọ mkpesa ahụ n'aha onye ndu Yoruba bụ Prọfesọ Adebanji Akintoye, ndị isi sitere na òtù ahụ sonyeere Igboho maka ije a. Omume a kwekọrọ na mgbalị sara mbara iji kwalite steeti Yoruba nwere onwe ya.

 Ndụ onwe onye 
Igboho bụ onye nke Kraịst lụrụ ụmụ nwanyị abụọ ma nwee ụmụaka, gụnyere ndị ọkachamara egwuregwu bọọlụ atọ na Germany.  

 Edensibia 

Otú:Mmadụ ndi di ndụ
Otú:Ọmụmụ 1972
Otú:Onye nkwado Yoruba
Otú:Onye nkwado Naijiria